Es celebra a Alaquàs la segona edició de la Setmana Intercultural
09/11/2007 14:02:00

# Es celebra a Alaquàs la segona edició de la Setmana Intercultural

*   09/11/2007 14:02:00
*   [Imprimir](#)
*   Compartir
*    https://www.alaquas.org/documento.asp?id\_do=10281

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10281%2F0&title=Ajuntament%20d%27Alaqu%C3%A0s.%20Premsa.Es%20celebra%20a%20Alaqu%C3%A0s%20la%20segona%20edici%C3%B3%20de%20la%20Setmana%20Intercultural)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10281/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10281/10281_Form_4.jpg)](https://www.alaquas.org/ficheros/documentos/2007/2/10281/10281_Form_10.jpg "<a href='https://www.alaquas.org/ficheros/documentos/2007/2/10281/10281_Form_10.jpg' target=_blank><i class='fa fa-external-link' aria-hidden='true'></i>.Es celebra a Alaquàs la segona edició de la Setmana Intercultural</a>")

L'objectiu d'aquesta iniciativa que es celebra del 9 al 16 de novembre és fomentar el coneixement i l'intercanvi de cultures, costums i tradicions a través de la creació d'espais d'encontre entre les persones de diferents països

L'Ajuntament d'Alaquàs ha organitzat junt amb la col·laboració de la Casa de Joventut Sauqala,, l'Associació de Jubilats i Pensionistes, i l'AMPA dels col·legis González Gallarza, Sanchis Almiñano i Ciutat de Cremona, la segona edició de la Setmana Intercultural que comença aquesta vesprada i que es celebrarà fins el 16 de novembre. La celebració de la Fireta de les Nacions, cine fòrum, tallers culturals, degustacions culinàries i concerts seran les activitats més destacades d'aquesta iniciativa amb la que es pretén fomentar el coneixement i l'intercanvi de cultures, costums i tradicions així com sensibilitzar a la població en general de les necessitats de les persones immigrants de sentir-se acollides i integrades per part dels ciutadans autòctons d'Alaquàs.

La inauguració tindrà lloc hui divendres a les 21:30 hores al Centre Juvenil El Passatge. En l'acte es projectarà el curtmetratge "Lekk" de Susi Gonzalvo, un vídeo gravat a l'any 2002 que parla de la immigració i dels països acollidors. A continuació hi haurà una degustació de cuina senegalesa i a les 23 hores tindrà lloc un concert de música africana a càrrec del grup Mabele.

Les activitats continuen aquest cap de setmana amb la celebració de la Fireta de les Nacions que s'ubicarà a la plaça de la Constitució d'11 del matí a 20:30 hores de la vesprada. Durant el matí del dissabte i del diumenge hi haurà jocs, danses i tallers del món per a xiquets i xiquetes. El dissabte per la vesprada tindrà lloc un concert de música mediterrània a càrrec del grup Krama i el diumenge per la vesprada hi haurà un encontre de ball i cultura en el que participaran l'Associació d'immigrants senegalesos, Suflet romanesc d'AROVA, l'Escola de dansa oriental, la Comunitat Islàmica de València, el grup folklòric i àrab, l'Associació d'Uruguaians de l CV, l'Associació d'immigrants de països de l'est de Castelló i l'Associació AMAR.

Al llarg de la setmana vinent hi haurà a més tallers de cuina intercultural, de manualitats i de balls del món. El dilluns a les 18 hores es projectarà la pel·lícula Babel al Centre Social Benàger.